kalixlouiis/myanmar-wikipedia-corpus huggingface dataset:
ဒုတိယဗိုလ်ချုပ်ကြီး မိုးမြင့်ထွန်း သည်မြန်မာတပ်မတော်အရာရှိနှင့် နိုင်ငံတော်စီမံအုပ်ချုပ်ရေးကောင်စီအဖွဲ့ဝင်ဟောင်းတစ်ဦးဖြစ်သည်။
၂၀၂၁ ခုနှစ် ဖေဖော်ဝါရီလ ၁ ရက်နေ့တွင် တပ်မတော်မှ အာဏာသိမ်းယူမှုဖြစ်ပွားခဲ့ပြီးနောက် ဖွဲ့စည်းခဲ့သော နိုင်ငံတော်စီမံအုပ်ချုပ်ရေးကောင်စီတွင် အဖွဲ့ဝင်အဖြစ် တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင်က ခန့်အပ်ခဲ့သည်။
၂၀၂၃ စက်တင်ဘာလ ၂၅ ရက်တွင် ကောင်စီအဖွဲ့ဝင် အဖြစ်မှ ထုတ်ပယ်ခံရသည်။
ဘဝအကျဉ်း ၁၉၆၈ ခုနှစ်တွင် မွေးဖွားခဲ့ကာ ၎င်းသည် စစ်တက္ကသိုလ်အပတ်စဉ် ၃၀ တက်ရောက်ခဲ့သူဖြစ်သည်။
ဒုတိယတပ်မတော်ကာကွယ်ရေးဦးစီးချုပ်ဟောင်း ဒုတိယဗိုလ်ချုပ်မှူးကြီး မောင်အေး၏ ကိုယ်ရေးအရာရှိအဖြစ်လည်း တာဝန်ထမ်းဆောင်ခဲ့ဖူးလေသည်။
နောက်ပိုင်း၌ ရာထူးတစ်ဆင့်တစ်ဆင့်တက်ကာ နေပြည်တော်စစ်ဌာနချုပ်၏ စစ်တိုင်းမှူးဖြစ်လာခဲ့သည်။
အသက် ၄၈ နှစ်အရွယ် ၂၀၁၇ ၌ စစ်ဦးစီးအရာရှိချုပ် (ကြည်း) အဖြစ် ရာထူးတိုးမြှင့်ခြင်းခံခဲ့ရသည်။
အာဏာသိမ်း စစ်ကောင်စီအဖွဲ့ဝင်ဖြစ်သည့် မိုးမြင့်ထွန်းသည် ကြည်းတပ်၏ နံပါတ်(၄) အဆင့် တပ်မတော်စစ်ဦးစီးအရာရှိချုပ် (ကြည်း) တာဝန်အပြင် အမှတ်(၆)စစ်ဆင်ရေးအထူးအဖွဲ့မှူး (ကစထ-၆) အဖြစ် ပူးတွဲတာဝန်ယူထားသူလည်းဖြစ်၏။
စစ်အာဏာသိမ်းပြီးနောက် ဗိုလ်ချုပ်မှူးကြီး မင်းအောင်လှိုင်သွားလေရာ အနီးကပ်လိုက်ပါရသူဖြစ်သဖြင့် တပ်မတော်အတွင်း တခြားဗိုလ်ချုပ်ကြီးများထက် ဩဇာကြီးမားသူဟူ၍ ပြည်တွင်းသတင်းဌာနတစ်ခုက ဖော်ပြသည်။
စစ်ဆေးခံရခြင်း နိုင်ငံပိုင်ဘဏ်နှစ်ခုကို အမေရိကန်က ပိတ်ဆို့ပြီးနောက် ၂၀၂၃ ခုနှစ် ဩဂုတ်လတွင် ဗဟိုဘဏ်ဥက္ကဋ္ဌအပါအဝင် စီးပွားရေးနှင့် သက်ဆိုင်သော ဝန်ကြီးများဖြင့် ဖွဲ့စည်းခဲ့သည့် နိုင်ငံခြားသုံးငွေကြီးကြပ်မှုကော်မတီတွင် ဒုတိယဗိုလ်ချုပ်ကြီးမိုးမြင့်ထွန်းက ဥက္ကဋ္ဌ အဖြစ် တာဝန်ယူခဲ့သည်။
များမကြာမီ အဂတိလိုက်စားမှုနှင့် ပတ်သက်ကာ ၂၀၂၃ ခုနှစ် စက်တင်ဘာလတွင် ဒုတိယဗိုလ်ချုပ်ကြီး မိုးမြင့်ထွန်းအား နေအိမ်အကျယ်ချုပ်ဖြင့် ဖမ်းဆီး စစ်ဆေးခံခဲ့ရသည်။
၂၀၂၃ စက်တင်ဘာ ၁၇ ရက်တွင် ၎င်းတာဝန်ယူထားသည့် နိုင်ငံခြားငွေ၊ ကုန်သွယ်ရေးနှင့် ရင်းနှီးမြှုပ်နှံမှုအစရှိသည့် ကော်မတီ၊ကော်မရှင် သုံးခု၏ ဥက္ကဋ္ဌ ရာထူးများမှ ဖယ်ရှားခံရသည်။
ယင်းနောက် ၂၀၂၃ စက်တင်ဘာလ ၂၅ ရက်တွင် နိုင်ငံတော်စီမံအုပ်ချုပ်ရေးကောင်စီ အဖွဲ့ဝင် အဖြစ်ကပါ ထုတ်ပယ်ခြင်းခံရသည်။
၂၀၂၃ အောက်တိုဘာ ၁၀ရက်တွင် သူ့ကို စစ်ခုံရုံးက ထောင်ဒဏ်နှစ် ၂၀ နှင့် ညီမျှသည့် ထောင်တစ်သက်တစ်ကျွန်းပြစ်ဒဏ် ကို ချမှတ်သည်။
ပုဂ္ဂိုလ်ရေးဘဝ ဇနီးဖြစ်သူ ဒေါ်ခိုင်ပပချစ်နှင့် ရတနာမိုးမြင့်၊ မိုးထက်ထက်ထွန်း၊ ခိုင်မိုးမြင့် ဟူသော သမီး ၃ ဦးရှိသည်။
နိုင်ငံတကာမှ ပိတ်ဆို့အရေးယူခြင်းများ အမေရိကန်ပြည်ထောင်စု၏ ဘဏ္ဍာရေးဝန်ကြီးဌာနက မိုးမြင့်ထွန်းအား ငြိမ်းချမ်းစွာဆန္ဒဖော်ထုတ်ကြသူများအား သတ်ဖြတ်ခြင်းအတွက် တာဝန်ရှိသော အာဏာသိမ်း စစ်ကောင်စီအဖွဲ့ဝင်တစ်ဦးဖြစ်ခြင်း (သို့) စစ်တပ်ထိပ်တန်းအရာရှိတစ်ဦးဖြစ်ခြင်း စသည်တို့ကြောင့် ၂၀၂၁ ဖေဖော်ဝါရီ ၂၂ ကတည်းကအရေးယူပိတ်ဆို့ခဲ့သည်။
ကနေဒါအစိုးရက ၎င်းအား လူ့အခွင့်ရေးနှင့် လူသားခြင်းစာနာထောက်ထားခြင်းကို ကြီးလေးစွာဖောက်ဖျက်သည့်အတွက် ၂၀၂၁ ဖေဖော်ဝါရီ ၁၈ တွင် အရေးယူပိတ်ဆို့ခဲ့ကာ ယူနိုက်တက်ကင်းဒမ်းနိုင်ငံ၏ နိုင်ငံခြားဓနသဟာယနှင့် ဖွံ့ဖြိုးရေးဝန်ကြီးဌာနကလည်း ဖေဖော်ဝါရီ ၂၅ ၌ ပြင်းထန်သည့် လူ့အခွင့်ရေးချိုးဖောက်မှုများကြောင့် အရေးယူကန့်သတ်ပိတ်ပင်ခဲ့သည်။
ထို့အပြင်အာဏာသိမ်းယူရာ၌ တာဝန်ရှိခြင်း၊ ငြိမ်းချမ်းစွာဆန္ဒပြသူများကို နှိပ်ကွပ်ခြင်းတို့အတွက် တာဝန်ရှိခြင်းတို့အတွက် မိုးမြင့်ထွန်းသည် မတ်လ ၂၂ တွင် ဥရောပသမဂ္ဂကောင်စီ၏ အရေးယူပိတ်ဆို့မှုခံရပြန်သည်။
အဆိုပါပိတ်ဆို့မှုများတွင် သက်ဆိုင်ရာနိုင်ငံများအတွင်းရှိ ၎င်း၏ပိုင်ဆိုင်မှုကို ထိန်းချုပ်ခြင်း၊ ယင်းနိုင်ငံများရှိသူတစ်ဦးဦးနှင့် ပိုင်ဆိုင်မှု လွှဲပြောင်းခြင်းကို တားမြစ်ခြင်းနှင့် အဆိုပါနိုင်ငံများသို့ ခရီးသွားလာခွင့် ပိတ်ပင်ခြင်းများပါဝင်သည်။
ဦးအောင်လင်းဒွေး (၃၁ မေ ၁၉၆၂ မွေးဖွား)သည် နိုင်ငံတော်လုံခြုံရေး နှင့် အေးချမ်းသာယာရေးကော်မရှင် ၏ အဖွဲ့ဝင် နှင့် အမျိုးသားကာကွယ်ရေးနှင့်လုံခြုံရေးကောင်စီရုံး အမှုဆောင်ချုပ် ဖြစ်သည်။
ယင်းမတိုင်မီက သူသည် မြန်မာ့တပ်မတော် ဗိုလ်ချုပ်ကြီး နှင့် ၂၀၂၁ စစ်အာဏာသိမ်းမှုဖြစ်ပွားခဲ့ပြီးနောက် ဖွဲ့စည်းခဲ့သော နိုင်ငံတော်စီမံအုပ်ချုပ်ရေးကောင်စီတွင် အတွင်းရေးမှူး အဖြစ် တာဝန်ယူခဲ့သူ ဖြစ်သည်။
ငယ်ဘဝ ၁၉၆၂ ခု၊ မေလ ၃၁ ရက်တွင် မွေးသည်။
မွေးချင်းညီမ စုစုဒွေးမှာ ကျန်းမာရေးဝန်ကြီးဌာန တိုင်းရင်းဆေးပညာဦးစီးဌာန ညွန်ကြားရေးမှူးချုပ် ဖြစ်သည်။
စစ်မှုထမ်းဘဝ စစ်တက္ကသိုလ် ဗိုလ်လောင်းသင်တန်း အပတ်စဉ် ၂၅ နှင့် ကျောင်းဆင်းသည်။
ပြန်တမ်းဝင်အမှတ် ကြည်း ၁၈၂၆၃ ဖြင့် စစ်မှုထမ်းသည်။
ဗိုလ်ချုပ်မှူးကြီး မင်းအောင်လှိုင် နှင့် နီးကပ်သည့် ဆက်ဆံရေးရှိသည်။
သစ္စာရှိသော လက်ရုံးအဖြစ် သတ်မှတ်ခံရသည်။
သူသည် ဗိုလ်မှူးကြီးအဆင့်ဖြင့် ဒကစမှူး(စစ်တွေ) မှသည် စစ်တက္ကသိုလ် အောင်ဇေယျဗိုလ်လောင်းတပ်ရင်း တပ်ရင်းမှူးအဖြစ် တာဝန်ထမ်းသည်။
ဗိုလ်မှူးချုပ်အဆင့်ဖြင့် ၂၀၁၁ မေ ၉ - ၂၀၁၁ အောက်တိုဘာ ၃ ကာလကို တပ်မတော်နည်းပညာတက္ကသိုလ် ကျောင်းအုပ်အဖြစ် တာဝန်ယူသည်။
နောက် ဗိုလ်ချုပ်အဆင့်ဖြင့် အနောက်ပိုင်းတိုင်းစစ်ဌာနချုပ် တိုင်းမှူး ၊ တပ်မတော်မှတ်တမ်းရုံး ညွှန်ကြားရေးမှူးချုပ်တို့သို့ ပြောင်းလဲထမ်းဆောင်သည်။
၂၀၁၆ ခုနှစ် ဩဂုတ်လတွင် ဒုတိယဗိုလ်ချုပ်ကြီးအဆင့်ဖြင့် စစ်ဥပဒေချုပ် ဖြစ်လာသည်။
ပြည်ထောင်စုအဆင့် ပစ်ခတ်တိုက်ခိုက်မှု ရပ်စဲရေးဆိုင်ရာ ပူးတွဲစောင့်ကြည့်ရေးကော်မတီတွင် ပါဝင်ခဲ့သည်။
၂၀၂၁ခုနှစ် ဖေဖော်ဝါရီ ၁ ရက်နေ့ တွင် နိုင်ငံတော်စီမံအုပ်ချုပ်ရေးကောင်စီအတွင်းရေးမှူး အဖြစ်ခန့်အပ်ခံရသည်။
အစိုးရ၏ အမိန့်ကြော်ငြာစာ များအား ပုံ ကောင်စီအတွင်းရေးမှူး ဖြင့် လက်မှတ်ရေးထိုး ထုတ်ပြန်ခဲ့ရသူ လည်းဖြစ်၍ လူသိများသည်။
၂၀၂၂ ခုနှစ် ဇန်နဝါရီ လထဲတွင် စစ်ကောင်စီအတွင်းရေးမှူး နေရာကိုသာပေးပြီး တပ်မတော် စစ်ဥပဒေချုပ် ရာထူးမှ အနားပေးခံရသည်။
တပ်မတော်အရန်အင်အား သို့ ရောက်ရှိသွားသည်။
သူ့၏ တပ်မတော်ရာထူးနေရာအား တပ်မတော်အင်အားဖြည့်တင်းရေး ညွှန်ကြားရေးမှူးရုံး (ကကအင်) မှ ညွှန်ကြားရေးမှူး ဗိုလ်ချုပ် မျိုးသန့်နိုင်က ဒုတိယဗိုလ်ချုပ်ကြီးရာထူးတိုးကာ ဆက်ခံသည်။
ယင်းနောက် ၂၀၂၄ ခုနှစ်၊ ဩဂုတ်လအတွင်း စစ်ကောင်စီခေါင်းဆောင် ဗိုလ်ချုပ်မှူးကြီး မင်းအောင်လှိုင်၏ ယုံကြည်စိတ်ချရသူများဖြစ်သည့် ဒုတိယဗိုလ်ချုပ်ကြီး ရဲဝင်းဦးနှင့် ဒုတိယဗိုလ်ချုပ်ကြီး ညိုစောတို့နှင့်အတူ ဗိုလ်ချုပ်ကြီးရာထူးသို့ တိုးမြှင့်ခံခဲ့ရသည်။
၂၀၂၅ ခုနှစ် ဇူလိုင် ၃၁ ရက် တွင် နိုင်ငံတော်လုံခြုံရေး နှင့် အေးချမ်းသာယာရေးကော်မရှင် ၏ အဖွဲ့ဝင် နှင့် အမျိုးသားကာကွယ်ရေးနှင့်လုံခြုံရေးကောင်စီရုံး အမှုဆောင်ချုပ် အဖြစ် တာဝန်ပေးခံရသည်။
ထိုရက်မှာပင် သူသည် ဗိုလ်ချုပ်ကြီး ရာထူးအားလည်း စွန့်လွှတ်လိုက်ရပြီး ဦးအောင်လင်းဒွေး အမည်ဖြင့် အထက်ပါရာထူးများကို ပေးအပ်ခံရခြင်းဖြစ်သည်။
မိသားစုဘဝ ဇနီးဖြစ်သူမှာ ဒေါ်ဥမ္မာမြင့် ဖြစ်ပြီး သားသမီးများမှာ ရွှေရည်ဖြိုးပြည့် ဆောက်လုပ်ရေးနှင့် အင်ဂျင်နီယာလုပ်ငန်းများ ကုမ္ပဏီပိုင်ရှင် ရွှေရည်ဖူးအောင် မင်္ဂလာအောင်မြေဆောက်လုပ်ရေးကုမ္ပဏီပိုင်ရှင် လှိုင်ဘွားအောင် (မိခင်နှင့်အတူပိုင်) အောင်မြင့်မိုရ်လင်းဆောက်လုပ်ရေးကုမ္ပဏီပိုင်ရှင် ဖြိုးအာကာအောင် တို့ ဖြစ်သည်။
ချီးမြှင့်ခံရသည့် ဆုများ နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ က ၂၀၂၂ ခုနှစ်၊ နိုဝင်ဘာလ ၁၇ ရက် နေ့တွင် အမိန့်ကြော်ငြာစာအမှတ် ၂၁၁/၂၀၂၂ ဖြင့် ပြည်ထောင်စုစည်သူသင်္ဂဟဘွဲ့ဖြစ်သော စည်သူဘွဲ့ ချီးမြှင့်အပ်နှင်းထားသည်။
ဗိုလ်ချုပ်ကြီး စည်သူ ဇေယျကျော်ထင် ရဲဝင်းဦး (၂၁ ဖေဖော်ဝါရီ ၁၉၆၆ မွေးဖွား) သည် ၂၀၂၁ ခုနှစ်၊ ဖေဖော်ဝါရီလ ၁ ရက်နေ့တွင် တပ်မတော်မှ အာဏာသိမ်းယူမှု ဖြစ်ပွားခဲ့ပြီးနောက် ဖွဲ့စည်းခဲ့သော နိုင်ငံတော်စီမံအုပ်ချုပ်ရေးကောင်စီတွင် တွဲဖက်အတွင်းရေးမှူးအဖြစ် တာဝန်ထမ်းဆောင်ခဲ့သူ ဖြစ်သည်။
နိုင်ငံတော်စီမံအုပ်ချုပ်ရေးကောင်စီ၏ ခြောက်လသက်တမ်း ဇူလိုင် ၃၁ ရက်နေ့တွင် ကုန်ဆုံးခဲ့ပြီးနောက်၊ ကာလုံတွင် ယခင်က ရုံးအဖွဲ့မရှိခဲ့သော်လည်း အမိန့်အမှတ် ၂/၂၀၂၅ ဖြင့် အမှုဆောင်ချုပ်နှင့် တွဲဖက်အမှုဆောင်ချုပ်ရာထူးနှစ်ခုဖြင့် ရုံးအဖွဲ့ကို ဖွဲ့စည်းခဲ့ပြီး ကာလုံရုံး တွဲဖက်အမှုဆောင်ချုပ်နှင့် နစက အစား အသစ်ဖွဲ့စည်းလိုက်သော နိုင်ငံတော်လုံခြုံရေးနှင့်အေးချမ်းသာယာရေးကော်မရှင်၏ အတွင်းရေးမှူး အဖြစ် ခန့်အပ်ခံရသည်။
စစ်မှုထမ်းခြင်း ဗိုလ်ချုပ်ကြီး ရဲဝင်းဦးသည် တပ်မတော်(ကြည်း) ဗိုလ်သင်တန်းကျောင်း အမှတ်စဉ် (၇၇) ကျောင်းဆင်းအရာရှိတစ်ဦးဖြစ်ပြီး ပြန်တမ်းဝင်အမှတ် ကြည်း ၂၁၄၄၀ ဖြင့် စစ်မှုထမ်းသည်။
သူသည် တပ်မတော်တွင် ရာထူးအဆင့်ဆင့်တိုးသည်။
ဗိုလ်မှူးကြီး ရာထူးဖြင့် ရန်ကုန်တိုင်းစစ်ဌာနချုပ် တွင် စစ်ဦးစီးမှူး ပထမတန်း ( G-1 ) တာဝန်အားလည်းကောင်း၊ ယင်းနောက် တပ်မ ၁၁ တပ်မမှူး အဖြစ်လည်းကောင်း ထမ်းဆောင်ခဲ့သည်။
၂၀၁၆ ခုနှစ် ဩဂုတ်လ ၂၆ ရက်နေ့တွင် ဗိုလ်မှူးချုပ် ရာထူးဖြင့် တပ်မတော် ဆေးတက္ကသိုလ် ကျောင်းအုပ်ကြီး ဖြစ်လာသည်။
ထိုတာဝန်ကို ၂၀၁၈ ခုနှစ် ဇွန်လ ၁၈ ရက်နေ့ အထိ တာဝန်ထမ်းကာ ဗိုလ်ချုပ် အဆင့်ဖြင့် အနောက်တောင်တိုင်းစစ်ဌာနချုပ် တိုင်းမှူးရာထူးတိုးသည်။
တပ်မတော်စစ်ဘက်ရေးရာလုံခြုံရေးအရာရှိချုပ် ဒုတိယဗိုလ်ချုပ်ကြီး စိုးထွဋ် အား သမ္မတဦးဝင်းမြင့် က ၂၀၂၀ ပြည့်နှစ် ဖေဖော်ဝါရီလ ၁၀ ရက်နေ့တွင် ပြည်ထဲရေးဝန်ကြီး အဖြစ် ခန့်အပ်ခဲ့ပြီးနောက် သူသည် စိုးထွဋ် ၏ စစ်ဘက်ဆိုင်ရာရာထူးနေရာ အား ဆက်ခံခဲ့သည်။
ဗိုလ်ချုပ်ရာထူး ဖြင့် တိုင်းမှူးတာဝန် ထမ်းဆောင်ပြီး ၂ နှစ် မပြည့်ခင် ဒုတိယဗိုလ်ချုပ်ကြီးရာထူး ဖြင့် တာဝန်ထမ်း ဆောင်ရသည့် စစ်ဖက်ရေးရာလုံခြုံရေး အရာရှိချုပ် ဖြစ်လာခဲ့၍ ရာထူး အတက်မြန်သူ ဖြစ်ခဲ့သည်။
၂၀၂၁ စစ်အာဏာသိမ်းသည့် နောက်တွင် သူသည် မူလစစ်ဘက်ရာထူး အပြင် နိုင်ငံတော်စီမံအုပ်ချုပ်ရေးကောင်စီ တွင် တွဲဖက်အတွင်းရေးမှူးပါ ဖြစ်လာသည်။
နိုင်ငံတကာသံတမန်များ နှင့် ဗိုလ်ချုပ်မှူးကြီး မင်းအောင်လှိုင် တို့ တွေ့ဆုံကြတိုင်း ၎င်းသည် အမြဲပါလေ့ရှိသည်။
၂၀၂၄ ခုနှစ်၊ ဩဂုတ်လအတွင်း စစ်ကောင်စီခေါင်းဆောင် ဗိုလ်ချုပ်မှူးကြီး မင်းအောင်လှိုင်၏ ယုံကြည်စိတ်ချရသူများဖြစ်သည့် ဒုတိယဗိုလ်ချုပ်ကြီး အောင်လင်းဒွေးနှင့် ဒုတိယဗိုလ်ချုပ်ကြီး ညိုစောတို့နှင့်အတူ ဗိုလ်ချုပ်ကြီးရာထူးသို့ တိုးမြှင့်ခံခဲ့ရသည်။
၂၀၂၅ ခုနှစ် ဇူလိုင် ၃၁ ရက် တွင် နိုင်ငံတော်လုံခြုံရေးနှင့်အေးချမ်းသာယာရေးကော်မရှင် ၏ အတွင်းရေးမှူး အဖြစ် ခန့်အပ်တာဝန်ပေးခံရသည်။
ယင်းအပြင် အမျိုးသားကာကွယ်ရေးနှင့်လုံခြုံရေးကောင်စီရုံး တွဲဖက်အမှုဆောင်ချုပ် လည်း ထမ်းဆောင်ရသည်။
အရေးယူပိတ်ဆို့ခံရမှုများ ၂၀၂၁ စစ်အာဏာသိမ်းပြီးနောက် နိုင်ငံတော်စီမံအုပ်ချုပ်ရေးကောင်စီ တွဲဖက်အတွင်းရေးမှူး ဖြစ်လာသည့် ၎င်းအား အမေရိကန်၊ ဗြိတိန် နှင့် ဥရောပသမဂ္ဂ အစရှိသည့် နိုင်ငံတို့က ပိတ်ဆို့အရေးယူမှုများပြုလုပ်ထားကြသည်။
ထို့အပြင် ၎င်း၏ ဇနီးဖြစ်သူ နှင့် အရွယ်ရာက်ပြီး သမီးဖြစ်သူတို့ကိုပါ အရေးယူပိတ်ဆို့ထားသည်။
ပုဂ္ဂိုလ်ရေးဘဝ ဇနီးဖြစ်သူ ဒေါ်နီလာနှင့် သိမ့်သဉ္ဇာရဲ ခေါ်သမီးရှိသည်။
ညှိနှိုင်းကွပ်ကဲရေးမှူး (ကြည်း၊ ရေ၊ လေ) ဗိုလ်ချုပ်ကြီး မောင်မောင်အေး နှင့် ခမည်းခမက် တော်စပ်သည်။
ချီးမြှင့်ခံရသည့် ဆုများ သူ့ကို နိုင်ငံသမ္မတ ဦးဝင်းမြင့်က ၂၀၂၁ ခုနှစ် ဇန်နဝါရီ ၄ရက် နေ့တွင် တပ်မတော်စွမ်းဆောင်မှုဆိုင်ရာ ဂုဏ်ထူးဆောင်ဘွဲ့တံဆိပ်ဖြစ်သည့် ဇေယျကျော်ထင်ဘွဲ့ ချီးမြှင့်သည်။
နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ က ၂၀၂၂ ခုနှစ်၊ နိုဝင်ဘာလ ၁၇ ရက် နေ့တွင် အမိန့်ကြော်ငြာစာအမှတ် ၂၁၁/၂၀၂၂ ဖြင့် ပြည်ထောင်စုစည်သူသင်္ဂဟဘွဲ့ဖြစ်သော စည်သူဘွဲ့ ချီးမြှင့်အပ်နှင်းထားသည်။
ခရုသင်း(တူရိယာ)ကို ရက္ခိုင့် ဘုရင့်နိုင်ငံတော် (Arakan Kingdom)၌ ရခိုင်ဘုရင်များအဆက်ဆက် လက်ထက်များတွင် ပွဲတော်အခမ်းအနားများ၌ ရခိုင်စည်တော်ကြီးများနှင့်တွဲဖက်ပေါင်းစပ် ၍အသုံးပြုရသော တူရိယာတစ်မျိုး ဖြစ်ပြီး ယခုအချိန်ထိ ရခိုင်လူမျိုးများ၏ ရခိုင့်ရိုးရာ နယ်ပယ်များတွင် အသုံးပြုလျက်ရှိပါသည်။
ဤအကြောင်းအရာကို ``ရက္ခဝံလက် ရက္ခိုင့် မင်္ဂလာစည်တော် ဝိုင်း´´မှ ရှင်းလင်းတင်ပြခြင်းဖြစ်သည်။
ဦးမြင့်သူ (၁၉၆၃ မွေးဖွား) သည် မြန်မာလူမျိုး သံအမတ်ဖြစ်သည်။
ဂျနီဗာမြို့ရှိ ကုလသမဂ္ဂရုံး၌ မြန်မာနိုင်ငံဆိုင်ရာ အမြဲတမ်းကိုယ်စားလှယ်အဖြစ် တာဝန်ထမ်းဆောင်ခဲ့သူဖြစ်သည်။
၂၀၂၁ခုနှစ် ဖေဖော်ဝါရီလ ၂၅ရက်နေ့တွင် သူ့အား မြန်မာနိုင်ငံရှိ နိုင်ငံခြားရေးဝန်ကြီးဌာနသို့ ပြောင်းရွှေ့ခန့်အပ်လိုက်ကြောင်း စာတစ်စောင်မှာ လူမှုကွန်ယက်မှတစ်ဆင့် ပေါ်ထွက်လာခဲ့သည်။
သူသည် ကုလသမဂ္ဂ၏ အရေးပေါ်အစည်းအဝေးတွင် အာဏာသိမ်းစစ်အစိုးရဘက်မှ ကာကွယ်၍ ပြောကြားခဲ့မှုအတွက် မြန်မာနိုင်ငံသားများ၏ ကန့်ကွက်ခြင်းကို ခံခဲ့ရသည်။
ငယ်ဘဝနှင့် ပညာရေး ၁၉၆၃ ခုတွင် ညွှန်ကြားရေးမှူးချုပ် ဦးတင်လှ၊ ဒေါ်ခင်မမတို့မှ ရန်ကုန်၌ မွေးသည်။
၁၉၈၅ ခုတွင် ရေဆင်းစိုက်ပျိုးရေးတက္ကသိုလ်မှ ဘွဲ့ရသည်။
၂၀၀၉ ခုတွင် စင်ကာပူအမျိုးသားတက္ကသိုလ်ရှိ လီကွမ်ယု လူထုရေးရာမူဝါဒကျောင်းမှ လူထုစီမံ မဟာဘွဲ့ရသည်။
သက်မွေးလမ်းကြောင်း ဘွဲ့ရသည်နောက် စိုက်ပျိုးရေးနှင့်ဆည်မြောင်းဝန်ကြီးဌာနရှိ စိုက်ပျိုးရေးဌာနတွင် အလုပ်ဝင်သည်။
၁၉၉၀ ခု၊ ဇွန်လတွင် ပြည်သူ့ဝန်ထမ်းရွေးချယ်လေ့ကျင့်ရေးဘုတ်အဖွဲ့မှ ရွေးချယ်ခံရကာ နိုင်ငံခြားရေးဝန်ကြီးဌာနတွင် ဒုတိယလက်ထောက်ညွှန်ကြားရေးမှူး/လက်ထောက်တတိယအတွင်းဝန်ဖြစ်လာသည်။
၁၉၉၃ - ၉၇ ကာလ၌ တိုကျိုရှိ မြန်မာသံရုံးတွင် တတိယအတွင်းဝန်အဖြစ် အမှုထမ်းသည်။
၂၀၀၂ - ၂၀၀၆ အချိန်များကို ဂျနီဗာရှိ ကုလသမဂ္ဂရုံးတွင် မြန်မာနိုင်ငံဆိုင်ရာ အတွင်းဝန်နှင့် ကောင်စစ်ဝန်အဖြစ် တာဝန်ယူသည်။
၂၀၁၀ - ၁၃ အတွင်း ဂျာကာတာရှိ အာဆီယံရုံးတွင် မြန်မာ လက်ထောက်အတွင်းဝန်ကိုယ်စားလှယ်/ဝန်ကြီး-ကောင်စစ်ဝန်အဖြစ် လုပ်ကိုင်သည်။
၂၀၁၇ ခု၊ နိုဝင်ဘာလ ၁၅ ရက်တွင် နိုင်ငံခြားရေးဝန်ကြီးဌာန အမြဲတမ်းအတွင်းဝန် ဖြစ်လာသည်။
၂၀၁၉ ခု၊ ဩဂုတ်လ ၆ ရက်တွင် ဂျပန်နိုင်ငံဆိုင်ရာ မြန်မာသံအမတ်အဖြစ် ခန့်အပ်ခံရသည်။
၂၀၂၀ ပြည့်၊ စက်တင်ဘာလ ၂၄ ရက်တွင် ကုလသမဂ္ဂ၌ မြန်မာနိုင်ဆိုင်ရာ အမြဲတမ်းကိုယ်စားလှယ်အဖြစ် သမ္မတ ဦးဝင်းမြင့်က ခန့်သည်။
အောက်တိုဘာလ ၂၀ ရက်တွင် ၎င်းတာဝန်ကို စတင် တာဝန်ထမ်းသည်။
Biography of our Representative – Myanmar Mission, Geneva မိသားစုဘဝ အသက် ၅၀ ကျော်သည့်တိုင် အိမ်ထောင်မပြုဖူးသော လူပျိုကြီးဖြစ်သည်။
ကိုးကား ကဏ္ဍ:မြန်မာ သံအမတ်ကြီးများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၆၃ မွေးဖွားသူများ။
အိသဉ္ဇာမောင် (၁၁ စက်တင်ဘာ ၁၉၉၄ မွေးဖွား) သည် မြန်မာ အမျိုးသမီး နိုင်ငံရေးသမား၊ လူ့အခွင့်အရေး တက်ကြွလှုပ်ရှားသူနှင့် နိုင်ငံရေးအကျဉ်းသူဟောင်းတစ်ယောက် ဖြစ်သည်။
သူမသည် အမျိုးသားညီညွတ်ရေးအစိုးရ၊ အမျိုးသမီး၊ လူငယ်နှင့် ကလေးသူငယ်ရေးရာဝန်ကြီးဌာန၏ ဒုတိယဝန်ကြီး ဖြစ်သည်။
အစောပိုင်းဘဝနှင့် ပညာရေး အိသဉ္ဇာမောင်ကို ဦးတိုးတိုးမောင်နှင့် ဒေါ်ယုတို့မှ ၁၉၉၄ ခုနှစ် စက်တင်ဘာလ ၁၁ ရက်နေ့တွင် မွေးဖွားခဲ့သည်။
သူမသည် မန္တလေးတက္ကသိုလ်မှ နိုင်ငံခြားဘာသာစကား ဒီပလိုမာဘွဲ့ကို ရရှိထားသည်။
နိုင်ငံရေး ၂၀၁၅ ခုနှစ် မတ်လ ၆ ရက်နေ့တွင် လက်ပံတန်းမြို့နယ်၌ ၂၀၁၄ မြန်မာနိုင်ငံ ပညာရေးဥပဒေကို ပြင်ဆင်ရန် ဆန္ဒပြခဲ့စဉ် ရဲတပ်ဖွဲ့မှ ဖြိုခွဲဖမ်းဆီးခြင်းခံခဲ့ပြီး ထိုနေ့တွင်ပင် ပြန်လည်လွတ်မြောက်လာခဲ့သည်။
မတ်လ ၁၀ နေ့တွင် ပြန်လည်ဖမ်းဆီးခံခဲ့ရကာ ပုဒ်မ ၁၄၃၊ ၁၄၅၊ ၁၄၇၊ ၃၃၂၊ ၅၀၅(ခ) တို့ဖြင့် အရေးယူခံခဲ့ရကာ သာယာဝတီအကျဉ်းထောင်တွင် ကျခံခဲ့ရသည်။
သူမသည် လူ့ဘောင်သစ်ဒီမိုကရက်တစ်ပါတီ ဗဟိုကော်မတီဝင်တစ်ဦးဖြစ်သည်။
၂၀၂၀ ပြည့်နှစ် အထွေထွေ ရွေးကောက်ပွဲတွင် ပြည်သူ့လွှတ်တော် ကိုယ်စားလှယ်နေရာကို ပန်းဘဲတန်းမြို့နယ်မှ ဝင်ရောက်ယှဉ်ပြိုင်ခဲ့သော်လည်း ရှုံးနိမ့်ခဲ့သည်။
ကိုးကား ပြင်ပလင့်ခ်များ ကဏ္ဍ:၁၉၉၄ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ့နိုင်ငံရေး အကျဉ်းသားများ ကဏ္ဍ:မြန်မာ့နိုင်ငံရေးသမားများ။
စောဒန်နီယယ် (; ၁၉၅၇ မွေးဖွား ) သည် ကယားလူမျိုး နိုင်ငံရေးသမားတစ်ဦးဖြစ်ပြီး လက်ရှိတွင် ကာလုံဗဟိုအကြံပေးအဖွဲ့ဝင် ဖြစ်သည်။
​ နိုင်ငံတော်စီမံအုပ်ချုပ်ရေးကောင်စီကောင်စီလက်ထက်တွင် စကစ ကောင်စီနှင့် စကစ၏ ဗဟိုအကြံပေးအဖွဲ့ အဖွဲ့ဝင်တစ်ဦး ဖြစ်ခဲ့သည်။
ယင်းမတိုင်ခင် ကယားပြည်နယ်ဒီမိုကရက်တစ်ပါတီ၏ ဒုဥက္ကဋ္ဌ ဟောင်းတစ်ဦး ဖြစ်သည်။
နိုင်ငံရေးဘဝ ၂၀၂၁ ခုနှစ် စစ်အာဏာသိမ်းမှုတွင် စောဒန်နီယယ်အား နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်အဖြစ် ၂၀၂၁ ခုနှစ် ဖေဖော်ဝါရီလ ၃ ရက်နေ့တွင် ခန့်အပ်ခဲ့သည်။
အဆိုပါရာထူးလက်ခံခြင်းအတွက် ဖေဖော်ဝါရီလ ၄ ရက်နေ့တွင် ကယားပြည်နယ်ဒီမိုကရက်တစ်ပါတီက စောဒန်နီယယ်အား ပါတီမှ ထုတ်ပယ်လိုက်ကြောင်း ကြေညာခဲ့သည်။
၂၀၂၃ ခုနှစ် ဖေဖော်ဝါရီ ၁ ရက်တွင် ကောင်စီအဖွဲ့ဝင်အဖြစ်မှ ဖယ်ထုတ်ခြင်းခံရပြီး၊ စကစ ဗဟိုအကြံပေးအဖွဲ့ဝင်အဖြစ် ပြောင်းရွေ့ခံရသည်။
အရေးယူပိတ်ဆို့ခံရမှု နိုင်ငံတော်စီမံအုပ်ချုပ်ရေးကောင်စီဝင်အဖြစ် တာဝန်ထမ်းဆောင်ခဲ့ခြင်းနှင့်စပ်လျဉ်းပြီး ဥရောပသမဂ္ဂက ၂၀၂၁ ဧပြီ ၁၉ရက် တွင်လည်းကောင်း၊အမေရိကန်ပြည်ထောင်စုက ၂၀၂၁ ဇူလိုင် ၂၁ရက် တွင်လည်းကောင်း၊ဩစတြေးလျအစိုးရက ၂၀၂၃ ဇန်နဝါရီ ၂၅တွင်လည်းကောင်း ဒဏ်ခတ်ပိတ်ဆို့မှုစာရင်းထဲ ထည့်သွင်းသည်။
ဒေါ်အေးနုစိန် သည် မြန်မာနိုင်ငံသား ရှေ့နေနှင့် နိုင်ငံရေးသမားတစ်ဦး ဖြစ်သည်။
ရခိုင်လူမျိုးတစ်ဦးဖြစ်ပြီး ရခိုင်အမျိုးသားပါတီ၏ ဒုတိယဥက္ကဋ္ဌ အဖြစ်လည်းကောင်း၊ ဒုတိယအကြိမ် ပါတီဗဟိုညီလာခံ(၂၀၁၉ )မှတဆင့် လက်ရှိတွင် ANP ဗဟိုမူဝါဒရေးရာ ဦးဆောင်ကော်မတီဝင် အဖြစ်လည်းကောင်း တာဝန်ထမ်းဆောင်နေသူဖြစ်သည်။
နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦးလည်း ဖြစ်ခဲ့သည်။
၂၀၂၁ ခုနှစ် စစ်အာဏာသိမ်းမှုတွင် ဖွဲ့စည်းခဲ့သော နိုင်ငံတော်စီမံအုပ်ချုပ်ရေးကောင်စီ တွင်အဖွဲ့ဝင်အဖြစ် ဒေါ်အေးနုစိန်အား ၂၀၂၁ ခုနှစ် ဖေဖော်ဝါရီလ ၃ ရက်နေ့တွင် ခန့်အပ်ခဲ့သည်။
၂၀၂၃ ဖေဖော်ဝါရီ ၁ရက်တွင် ကောင်စီဝင်တစ်ဦးအဖြစ်မှ နိုင်ငံတော်စီမံအုပ်ချုပ်ရေးကောင်စီ ဗဟိုအကြံပေးအဖွဲ့ဝင်တစ်ဦး အဖြစ် ပြောင်းလဲသွားသည်။
နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီရုံး၏ အမိန့်အမှတ် ၁၀/၂၀၂၅ ဖြင့် ယခင်နစက ကောင်စီဝင်များနှင့် နစက ဗဟိုအကြံပေးအဖွဲ့ဝင်များကို ကာလုံဗဟိုအကြံပေးအဖွဲ့သစ်ကို တာဝန်ပေးခံရသည်။
ပိတ်ဆို့အရေးယူခံရခြင်းများ နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦးအဖြစ် တာဝန်ထမ်းဆောင်ခဲ့ခြင်းနှင့်စပ်လျဉ်းပြီး ဥရောပသမဂ္ဂက ၂၀၂၁ ဧပြီ ၁၉ ရက်တွင်လည်းကောင်း၊ အမေရိကန်ပြည်ထောင်စုက ၂၀၂၁ ဇွန်လ ၂ရက်နေ့တွင်လည်းကောင်း၊ ဩစတြေးလျအစိုးရက ၂၀၂၃ ဇန်နဝါရီ ၂၅ရက်တွင်လည်းကောင်း သူမကို ဒဏ်ခတ်အရေးယူစာရင်းထဲ ထည့်သွင်းခဲ့သည်။
ဂုဏ်ပြုခံရခြင်း နိုင်ငံတော်စီမံအုပ်ချုပ်ရေးကောင်စီက သူမကို ၂၀၂၂ နိုဝင်ဘာ ၁၇ ရက်တွင် စည်သူဘွဲ့ ချီးမြှင့်သည်။
တိုးနိုင်မန်း (၂၉ ဇွန် ၁၉၇၈ မွေးဖွား) သည် မြန်မာနိုင်ငံသား စီးပွားရေးလုပ်ငန်းရှင်ဖြစ်သည်။
ဖခင်ဖြစ်သူမှာ စစ်ဖက်အရာရှိဟောင်းနှင့် ပြည်သူ့လွှတ်တော် ဥက္ကဋ္ဌဟောင်း သူရဦးရွှေမန်းဖြစ်သည်။
ငယ်ဘဝနှင့် ပညာရေး ၁၉၇၈ ခု၊ ဇွန်လ ၂၉ ရက်တွင် ဗိုလ်မှူး သူရ ရွှေမန်း (ယခု အငြိမ်းစား ဗိုလ်ချုပ်ကြီး) နှင့် ဒေါ်ခင်လေးသက်တို့မှ မွေးသည်။
အောင်သက်မန်းဟူသော အစ်ကို ၁ ယောက် ရှိသည်။
စစ်တက္ကသိုလ်မှ ဘွဲ့ရပြီး ဘူမိဗဒဘာသာဖြင့် ပါရဂူဘွဲ့ယူသည်။
သက်မွေးလမ်းကြောင်း ပါရဂူဘွဲ့ရသည်နောက် တပ်မှထွက်ကာ တယ်လီကွန်းနယ်ပယ်သို့ ဝင်သည်။
Red Link လင့်နီဆက်သွယ်ရေးကုမ္ပဏီ (Red Link Communications Co. Ltd.) ကို ၂၀၀၇ ခုတွင် သိန်းသန်းတိုး၊ ရှိန်းသူအောင်တို့နှင့်အတူ တည်ထောင်သည်။
WiMAX စနစ်သုံးသည့်အတွက် ထိုကာလ၌ မြန်မာပြည်၏ အင်တာနက်အမြန်ဆုံးလိုင်း ဖြစ်ခဲ့သည်။
၂၀၁၈ ခုတွင် ၎င်းကုမ္ပဏီမှ အသုံးပြုနေသော လှိုင်းစဉ် ၂.၆ မဂ္ဂါဟဇ်မှာ တရားဝင်ဝယ်မထားဘဲ သုံးစွဲနေကြောင်း တယ်လီနော မြန်မာ (Telenor Myanmar)၊ အူရီဒူး မြန်မာ (Ooredoo Myanmar) တို့က ထောက်ပြကန့်ကွက်သည့်အတွက် အဆိုပါလှိုင်းစဉ်ကို မဏ္ဍိုင်ပြုထားသည့် ကုမ္ပဏီကိုပါ ဖျက်ရသည်။
5BB သို့ မပြောင်းလိုသူများအား ငွေပြန်မအမ်းသည့်အတွက် ဝေဖန်မှုများ ဆူညံခဲ့သည်။
5BB လှိုင်းစဉ်မဝယ်တော့ဘဲ ဝိုင်ယာလက်အစား ကြိုးတပ်စနစ်ဖြစ်သော 5BB ကို ဂလိုဘယ်တက္ကနော်လော်ဂျီကုမ္ပဏီ (Global Technology Co. Ltd.) မှ မိတ်ဆက်သည်။
မိသားစုဘဝ ဇေကမ္ဘာကုမ္ပဏီပိုင်ရှင်ဇေကမ္ဘာ ခင်ရွှေ၊ဦး၏ သမီး ချယ်ရီအက်ဖံ (Cherry FM) ပိုင်ရှင် ဇေဇင်လတ်နှင့် လက်ထပ်သည်။
thumb|၆၁ ကြိမ်မြောက်မွန်အမျိုးသားနေ့အခမ်းအနားကို လန်ဒန်မြို့ တွင်ကျင်းပနေစဉ်။
ဟံသာဝတီနိုင်ငံတော်၌အသုံးပြုခဲ့သောမွန်အလံဟောင်း။
မွန်အမျိုးသားနေ့(, ; ) သည် ဟံသာဝတီနိုင်ငံတော် တည်ထောင်ခြင်း အထိမ်းအမှတ် အဖြစ်နှစ်စဉ် ကျင်းပသော အမျိုးသားနေ့ ဖြစ်သည်။
မွန်အမျိုးသားနေ့ကို မြန်မာနိုင်ငံ နှင့်ထိုင်းနိုင်ငံရှိ မွန်လူမျိုးများနှင့် ပြည်ပရှိ မွန်အသိုင်းအဝိုင်းများက ကျင်းပကြသည်။
မွန်အမျိုးသားနေ့ကို မြန်မာပြက္ခဒိန်တွင် တပို့တွဲ လပြည့်ကျော်၁ရက်နေ့တွင် ကျင်းပသည်။
မူလသမိုင်းအစ ပွဲတော်များ ဓာတ်ပုံ ကိုးကား ကဏ္ဍ:မွန်လူမျိုးများ။
အရေးကြီးပြီ (သွေးသစ္စာ) သီချင်းသည် စိတ်ဓာတ်ခွန်အားပေးသော တော်လှန်ရေးသီချင်းတစ်ပုဒ်ဖြစ်သည်။
ဤသီချင်းသည် ၂၀၂၁ မြန်မာနိုင်ငံစစ်အာဏာသိမ်းခံရခြင်းဖြစ်ရပ် ပြီးနောက် ပေါ်ပေါက်လာခဲ့သော မြန်မာနိုင်ငံနေရာအနှံ့က ဆန္ဒပြပွဲများအတွင်း ပြန်လည်ရေပန်းစားလာခဲ့ကာ သီဆိုကြွေးကြော်ကြသော သီချင်းတစ်ပုဒ်လည်းဖြစ်လာခဲ့သည်။
သီချင်းကို တေးရေး/တေးဆို ထူးအိမ်သင် က ရေးစပ်ခဲ့၍ မွန်းအောင်က သီဆိုခဲ့သည်။
၂၀၂၁ မတ်လ တွင် ဤသီချင်းကို သံစုံတီးဝိုင်းဖြင့် တီးခတ်ကာ ပြည်သူများ၏ ကြွေးကြော်သံများကိုပါထည့်သွင်း၍ စိတ်အားတက်ဖွယ်ပုံစံအသစ်ဖြင့် ဖန်တီးသီဆိုခဲ့ကြသည်။
ဖြစ်ပေါ်လာပုံ ၁၉၈၉ ခုနှစ်တွင် မြန်မာနိုင်ငံလုံးဆိုင်ရာကျောင်းသားများဒီမိုကရက်တစ်တပ်ဦး မြေအောက်စခန်း၌ တေးရေး ထူးအိမ်သင် တောခိုစဉ်က ရေးသားခဲ့၍ ၁၉၉၁ ခုနှစ်တွင် အဆိုတော် မွန်းအောင်က ဘန်ကောက်မြို့တွင် သီဆို အသံသွင်းခဲ့ပြီး ၁၉၉၂ ခုနှစ်တွင် ဘန်ကောက်မြို့၌ပင် လျှို့ဝှက် ဖြန့်ချိခဲ့သည်။
သီချင်းသည် ၁၉၉၂ နောက်ပိုင်း စစ်အာဏာရှင် ဆန့်ကျင်ရေးနှင့် ဒီမိုကရေစီလှုပ်ရှားမှုများတွင် ချီတက်သီချင်းတစ်ပုဒ် ဖြစ်လာခဲ့သည်။
သီချင်း မူပိုင်ခွင့် နှင့်ပက်သက်၍လည်း ဒီမိုကရေစီအရေးလှုပ်ရှားမှု အခမ်းအနားများတွင် လွတ်လပ်စွာသုံးစွဲပိုင်ခွင့် ရှိသည်ဟု မူပိုင်ခွင့်တာဝန်ရှိသူ အဆိုတော် မွန်းအောင်က ဖွင့်ဟပြောကြားခဲ့သည်။
အရေးကြီးပြီ − Myanmar Times သီချင်းစာသား အခြားကြည့်ရန် ကမ္ဘာမကြေဘူး ကိုးကား ကဏ္ဍ:မြန်မာသီချင်းများ ကဏ္ဍ:မြန်မာနိုင်ငံ၏ နိုင်ငံရေး။
မီးခိုးရောင်၏ခန္ဓာဗေဒ () သည်အမေရိကန်ဆေးဘက်ဆိုင်ရာဒရာမာရုပ်မြင်သံကြားဇာတ်လမ်းတွဲဖြစ်ပြီး ၂၀၀၅ ခုနှစ်မတ်လ ၂၇ ရက်တွင် ABC ရုပ်သံ၌ပြသခဲ့သည်။
၎င်းသည်လက်ရှိတွင် ABC တွင်ထုတ်လွှင့်သောအရှည်ဆုံးလည်ပတ်နိုင်သည့်အဓိကအချိန်စီးရီးဖြစ်သည်။
၂၀၁၁ ခုနှစ်၊ ဖေဖော်ဝါရီ ၂၈ ရက်တွင်အမေရိကန်သည်ရှေးအကျဆုံးဆေးဘက်ဆိုင်ရာဒရာမာစီးရီးတစ်ခုဖြစ်သည်။
ကိုးကား ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ်။
လမ်းလျှောက်နေသောသေလွန်သူမျာ () AMC ရုပ်မြင်သံကြားအစီအစဉ်ကို ၂၀၁၀ အောက်တိုဘာ ၃၁ ရက်တွင်ပြသခဲ့သည့်အမေရိကန်ရုပ်သံလိုင်းဖြစ်သည်။
အောင်သူ ကိုယ်ရေးအချက်အလက် နိုင်ငံသား မြန်မာ မွေးနေ့ ၁၀ ဇူလိုင် ၁၉၉၃ (အသက် ၂၇) မွေးဖွားရာမြို့ ညောင်ရွှေ အရပ် ၁၉၀ စင်တီမီတာ (၇၅ လက္မ) ကိုယ်အလေးချိန် ၈၄ ကီလိုဂရမ် (၁၈၅ ပေါင်) ဘော်လီဘောသတင်းအချက်အလက် နေရာ ပြင်ပရိုက်ခုတ်သူ လက်ရှိကလပ်အသင်း တိုရေးအဲရိုးစ် နိုင်ငံလက်ရွေးစင်အသင်း ၂၀၁၀ မှ ယခုထိ မြန်မာ အောင်သူ ကို တွင် မွေးဖွားခဲ့သည်။
မြန်မာအမျိုးသား ဘော်လီဘော ကစားသမားတစ် ဦး ဖြစ်ပြီး ပြင်ပရိုက်ခုတ်သမားအဖြစ်ကစားသည်။
မြန်မာနိုင်ငံအမျိုးသားဘော်လီဘောအသင်း၏လက်ရွေးစင် ဖြစ်သည်။
၂၀၁၅ အရှေ့တောင်အာရှအားကစားပြိုင်ပွဲတွင် ကြေးတံဆိပ်ကိုဆွတ်ခူးရရှိခဲ့သည်။
၂၀၁၀ နှင့် ၂၀၁၄ အာရှအားကစားပွဲများ တွင်ပါဝင်ယှဉ်ပြိုင်ခဲ့သည်။
အာရှအသက် ၂၃ နှစ်အောက်အမျိုးသား ချန်ပီယံရှစ်ဘော်လီဘေပြိုင်ပွဲတွင်ပါဝင်ယှဉ်ပြိုင်ခဲ့သည်။
နိုင်ငံ ၁၆ နိုင်ငံအနက်မြန်မာအသင်းကအဆင့် ၅ တွင်ရပ်တည်နိုင်ခဲ့သည်။
ဘောလုံးသမားဘဝ ၂၀၁၂ ခုနှစ်မှ ၂၀၁၅ ခုနှစ်အထိ ချွန်ဘူရီ တွင်ကစားခဲ့သည်။
၂၀၁၈ အောက်တိုဘာတွင်အောင်သူသည် ဂျပန် ဗွီလိဂ် ဒဗီးရှင်း ၁ အသင်း တိုရေးအဲရိုးစ် နှင့် လက်မှတ်ရေးထိုးခဲ့သည်။
ကစားခဲ့သောကလပ်အသင်းများ ချွန်ဘူရီ အီး-တက် အဲဖို့စ် (၂၀၁၂–၂၀၁၅) နခုန် ရက်ချစီမာ (၂၀၁၅–၂၀၁၈) တိုရေး အဲရိုးစ် (၂၀၁၈–၂၀၂၀) ဆုများ တစ် ဦး ချင်း ၂၀၁၆ ထိုင်း - ဒိန်းမတ်စူပါလိဂ် "တန်ဖိုးအရှိဆုံးကစားသမား" ၂၀၁၇ ထိုင်း - ဒိန်းမတ်စူပါလိဂ် "အကောင်းဆုံးတိုက်စစ်မှူး" ၂၀၁၇-၁၈ ထိုင်းလိဂ် "တန်ဖိုးအရှိဆုံးကစားသမား" ကလပ်များ ၂၀၁၂-၁၃ ထိုင်းလိဂ် -File:Med_3.png ချွန်ဘူရီ နှင့်ကြေးတံဆိပ် ၂၀၁၃–၁၄ ထိုင်းလိဂ်18x18px ချွန်ဘူရီ နှင့်ဒုတိယ ၂၀၁၄-၁၅ ထိုင်းလိဂ် -18x18px ချွန်ဘူရီ အီး-တက် လေတပ်နှင့်ဒုတိယ, ၂၀၁၆ ထိုင်း - ဒိန်းမတ်စူပါလိဂ် -16x16px နခုန် ရက်ချစီမာ နှင့်ချန်ပီယံ ၂၀၁၆ - ၁၇ ထိုင်းလိဂ် -18x18px နခုန် ရက်ချစီမာ နှင့်ဒုတိယ 2017 ထိုင်း - ဒိန်းမတ်စူပါလိဂ် -16x16px နခုန် ရက်ချစီမာ နှင့်ချန်ပီယံ ၂၀၁၇-၁၈ ထိုင်းလိဂ် -16x16px နခုန် ရက်ချစီမာ နှင့်ချန်ပီယံနခုန် ရက်ချစီမာ နှင့်ကြေးတံဆိပ် 2018-19 V.League -File:Med_3.png , တိုရေး အဲရိုး နှင့် ကြေးတံဆိပ် ကိုးကားချက်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၉၃ မွေးဖွားသူများ ကဏ္ဍ:ဘော်လီဘောကစားသမားများ။
အန်စီအိုင်အဲ့စ် () သည် ၂၀၀၃ ခုနှစ်စက်တင်ဘာ ၂၃ ရက်တွင် CBS တွင်ပြသခဲ့သောအမေရိကန်ဒရာမာရုပ်မြင်သံကြားဇာတ်လမ်းတွဲဖြစ်သည်။
၂၀၂၁ ခုနှစ်၌ ၎င်းသည် အန်နီမေးရှင်းမဟုတ်သောဇာတ်ကားများ၌ ဒုတိယအရှည်လျားဆုံးသော ရုပ်သံဇာတ်လမ်းတွဲဖြစ်ပြီး လက်ရှိထိထုတ်လွှင့်သော Law & Order: Special Victims Unit (၁၉၉၉ - လက်ရှိ) ဇာတ်လမ်းတွဲကသာ ၎င်းထက်သာလွန်ခဲ့သည်။
သတ္တမမြောက်အရှည်ဆုံး အမေရိကန်ဇာတ်လမ်းတွဲ ဖြစ်သည်။
မေမြင့်မိုရ် (၁၁ မေ ၁၉၉၅ မွေးဖွား) သည် မြန်မာနိုင်ငံသား ရုပ်ရှင်သရုပ်ဆောင်ဖြစ်သည်။
ငယ်ဘဝနှင့်ပညာရေး ၁၉၉၅ ခု၊ မေလ ၁၁ ရက်တွင် ဦးအောင်ကို၊ ဒေါ်မဉ္ဇူထွဋ်တို့က ရန်ကုန်၌ မွေးသည်။
အမည်ရင်းမှာ မေမြင့်မိုရ်အောင် ဖြစ်သည်။
မွေးချင်းမောင် ရှင်းမြတ်သည်လည်း အနုပညာအလုပ်ကိုပင် လုပ်သည်။
အမှတ် ၁ အထက်တန်းကျောင်း (ဒဂုံ) မှ ဆယ်တန်းအောင်သည်။
ရန်ကုန်တက္ကသိုလ်၌ တက်ရောက်ရာ ၂၀၁၆ ခုတွင် ဥပဒေပညာဘွဲ့ ရသည်။
အနုပညာခရီး ၂၀၁၂ ခုကပင် ဓာတ်ပုံမော်ဒယ်အဖြစ် မဂ္ဂဇင်းမျက်နှာဖုံးများ၊ ကြော်ငြာများနှင့် တေးသရုပ်ဖော်များတွင် ပါဝင်ခဲ့သည်။
၎င်းနှစ် အကယ်ဒမီဆုပေးပွဲ၌ ဗန်းကိုင်အဖြစ် ပါဝင်သည်။
၂၀၁၃ ခုတွင် ဖော်အဲဗားလုပ်ငန်းစုမှ မျက်နှာသစ်ရွေးပွဲလုပ်ရာ လူ ၁၀၀ ခန့်နှင့်ပြိုင်ရင်း "အချစ်သင်္ကေတ" ရုပ်သံဇာတ်လမ်း အတွဲ ၃ ၌ ပါဝင်ခွင့်ရသည်။
၎င်းနှစ် "ပန်းနုသွေး" ရုပ်သံဇာတ်လမ်းတွဲ၌ ခေါင်းဆောင်မင်းသမီးအဖြစ် ပါဝင်ရသည်။
၂၀၁၄ ခုတွင် "မှော်ကျောက်စာ" ရုံတင်ဇာတ်ကား၌ သရုပ်ဆောင်သည်။
၎င်းဇာတ်ကားသည် ၂၀၁၈ ခုရောက်မှ ရုံတင်သည်။
၂၀၁၅ ခုတွင် "မိုးပန်းပွင့်၏သင်္ကေတ" ရုံတင်ဇာတ်ကားတွင် သရုပ်ဆောင်သည်။
၎င်းဇာတ်ကားသည်လည်း ၂၀၁၈ ခုရောက်မှ ရုံတင်သည်။
၂၀၁၆ ခုတွင် ၂၀၁၇ ခု၌လွှင့်သော "ဆုံစည်းခြင်းမိုးတိမ်များ" ရုပ်သံဇာတ်လမ်းတွဲရိုက်ကူးရာ၌ သရုပ်ဆောင်သည်။
၂၀၁၇ ခုတွင် စာရေးဆရာမ မစန္ဒာ၏ နာမည်ကျော်ဝတ္ထု "အရိပ်" အား ရုပ်ရှင်ရိုက်သည့် ၁၉၉၇ ထွက်ဇာတ်ကားကို ရုပ်သံဇာတ်လမ်းတွဲအဖြစ် ပြောင်းလဲတင်ဆက်ရာတွင် ပါဝင်သည်။
၎င်းမှာ ၂၀၁၈ ခုတွင် လွှင့်သည်။
၂၀၁၈ ခု၌ စာရေးဆရာ မောင်သိန်းဆိုင်၏ "ပုဂံမြို့သူ" ဝတ္ထုကို ရုပ်သံဇာတ်လမ်းတွဲအဖြစ် ရိုက်ကူးရာ၌ ပါဝင်သည်။
ထိုနှစ်တွင်ပင် အဆိုပါဇာတ်လမ်းအား လွှင့်သည်။
ပထမဆုံးကျင်းပသော ကြယ်စင်ဆုပေးပွဲ (Star Awards) တွင် "မိုးပန်းပွင့်၏သင်္ကေတ" ဇာတ်ကားဖြင့် အမျိုးသမီးထွန်းတောက်ကြယ်ဆု (Female Rising Star Award) ကို ရသည်။
၂၀၁၉ ခုတွင် "ပျောက်ဆုံးနေသောအမှန်တရား" ရုပ်သံဇာတ်လမ်းတွဲတွင် ပါဝင်သည်။
၎င်းနှစ်တွင်ပင် လွှင့်သည်။
ထိုနှစ်မှာပင် သူမပါဝင်ထားသော ရိုးမပေါ်ကျတဲ့မျက်ရည် ရုပ်ရှင်ဇာတ်ကားကြီးရုံတင်သည်။
၂၀၂၀ ခုတွင် တပ်မတော်ရုပ်သံဇာတ်လမ်း "သူရဲကောင်းတို့ဒဏ္ဍာရီ" တွင်ပါဝင်သည်။
သူသည်၂၀၂၃ခုှနှစ်အတွက် အမျိုးသမီးဇာတ်ပို့ဆုကို "မုန်းခွင့်"ဖြင့် ရရှိထားသည် မိသားစုဘဝ ရရှိခဲ့သော ဆုများနှင့် ဆန်ခါတင်များ ခုနှစ် ဆု ကဏ္ဍ ပါဝင်သော လုပ်ဆောင်မှု ရလဒ် ၂၀၁၈ Star Award Rising Star Award (အမျိုးသမီး) မိုးပန်းပွင့်ရဲ့သင်္ကေတ ၂၀၂၃ မြန်မာ့ရုပ်ရှင် ထူးချွန်ဆု 10px အကောင်းဆုံး အမျိုးသမီး ဇာတ်ပို့ဆု မုန်းခွင့် ကိုးကား ပြင်ပလင့်များ ကဏ္ဍ:၁၉၉၅ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသမီး သရုပ်ဆောင်များ။
ဒေါက်တာဆာဆာ (၊ Salai Maung Taing San (ဆလိုင်းမောင်တိုင်းဆန်)) သည် ချင်းအမျိုးသား ပရဟိတ ဆရာဝန်တစ်ဦးဖြစ်ကာ ပြည်ထောင်စုလွှတ်တော် ကိုယ်စားပြုကော်မတီ၏ ကုလသမဂ္ဂဆိုင်ရာ အထူးသံတမန်ဖြစ်သည်။
ငယ်ဘဝနှင့် ပညာရေး ဒေါက်တာဆာဆာကို ပညာရေးချို့တဲ့ကာ ဆင်းရဲသော မိဘနှစ်ပါးမှ ချင်းပြည်နယ် လိုင်လင်းပီဒေသတွင် မွေးဖွားခဲ့သည်။
မိခင်မှာ မွေးဖွားရက်ကို မပြောပြနိုင်သဖြင့် သူ၏မွေးနေ့ကို မသိရှိရပေ။
ဝေးလံခေါင်ဖျားသော ထိုဒေသတွင် ပညာကို ကြိုးစားသင်ယူခဲ့ကာ မိဘဆွေမျိုး၊ ဒေသခံများ၏ ပံ့ပိုးမှုဖြင့် ရန်ကုန်မြို့တွင် တက္ကသိုလ်ဝင်တန်းအောင်မြင်ကာ အိန္ဒိယနိုင်ငံ၌ တက္ကသိုလ်တက်ရောက်ခဲ့သည်။
ရန်ကုန်မြို့နှင့် အိန္ဒိယနိုင်ငံတို့တွင် ပညာသင်ယူစဉ်ကာလ တစ်လျှောက်လုံး အခက်အခဲများစွာ ကြုံတွေ့ခဲ့ရသည်။
ထိုမှတစ်ဆင့် အာမေးနီးယားနိုင်ငံနှင့် အင်္ဂလန်နိုင်ငံတို့တွင် ဆေးပညာသင်ယူခဲ့သည်။
အင်္ဂလန်နိုင်ငံတွင် ဗြိတိန်တော်ဝင်မင်းသား ချားစ်နှင့်လည်း တွေ့ဆုံဖူးခဲ့သည်။
လူမှုအကျိုးပြုလုပ်ငန်းများ ၂၀၀၈ခုနှစ်တွင် ဆရာဝန်ဘွဲ့ရရှိကာ Health and Hope အဖွဲ့ကို တည်ထောင်ခဲ့သည်။
မွေးရပ်မြေသို့ပြန်လာကာ ချင်းပြည်နယ်တောင်ပိုင်းအတွက် စားနပ်ရိက္ခာထောက်ပံ့ရေးလုပ်ငန်း၊ ကျန်းမာရေးလုပ်ငန်းများနှင့် ထောက်ပံ့ရေးလုပ်ငန်းများ လုပ်ကိုင်ခဲ့သည်။
ဗြိတိန်တော်ဝင်မင်းသား ချားစ်မှာ သူ၏အဖွဲ့တွင် နာယကအဖြစ် ပါဝင်ခဲ့သည်။